tomron87/hebrew-wikipedia-sentences-corpus huggingface dataset:
זמן קצר לפני הוצאתן להורג ויניפרד הטילה קללה אשר תאפשר להן לחזור לחיים בערב ליל כל הקדושים אם אדם בתול ידליק את הלהבה השחורה בנר מכושף בביתן.
שלוש מאות שנים מאוחר יותר, הנער מקס דניסון (עמרי כץ) עובר לסיילם שבמסצ'וסטס מלוס אנג'לס.
במהלך מאמציו להרשים את ידידתו אליסון הוא שובר בטעות את הקללה ומחזיר את האחיות מן המתים.
כעת מקס, אחותו הצעירה, ידידתו אליסון, וחתול מכושף בן 300 שנים חייבים להציל את ילדי סיילם מהמכשפות אשר חותרות לשאוב את "כוח החיים" מילדי העיירה על מנת לזכות בחיי נצח.
בט מידלר - בתפקיד ויניפרד "וויני" סנדרסון, האחות הבכורה במשפחת המכשפות.
וינפרד היא האחות האינטליגנטית במשפחה אשר ובפועל המנהיגה של החבורה.
לויניפרד יש את יכולות הקסם החזקות ביותר מבין כל האחיות במשפחת המכשפות.
שרה ג'סיקה פרקר - בתפקיד שרה סנדרסון, האחות הצעירה והיפה ביותר במשפחת המכשפות, אך היא גם האחות הטיפשה ביותר.
יש לה את היכולת להפנט את הקורבנות הצעירים של האחיות.
קתי נאג'ימי - בתפקיד מרי סנדרסון, המכשפה האמצעית במשפחת המכשפות.
יש לה חוש ריח מפותח במיוחד בו היא מסתייעת על מנת לאתר ילדים.
עמרי כץ - בתפקיד הנער הסרקסטי מקסימיליאן "מקס" דניסון אשר עבר לאחרונה לעיירה סיילם שבמסצ'וסטס מלוס אנג'לס.
ת'ורה ברץ' - בתפקיד דניאלה "דני" דניסון, אחותו הצעירה וחסרת הפחד של מקס אשר אוהבת במיוחד לחגוג את חג ליל כל הקדושים.
וינסה שו - בתפקיד אליסון ווטס, מושא האהבה של מקס אשר לומדת באותה הכיתה כמוהו.
צ'ארלס רוקט - בתפקיד דייוויד "דייב" דניסון, אביהם של מקס ודני.
סטפני פארסי - בתפקיד ג'ניפר "ג'ני" דניסון, אמם של מקס ודני.
שון מאריי - בתפקיד ת'קרי בינקס, נער צעיר וטוב לב משנת 1693 עליו הוטלה קללה שהפכה אותו לחתול שחור בן אלמוות.
ג'ייסון מרסדן - מדבב את קולו של החתול ת'קרי בינקס
הוקו צינור כחול-חזה (שם מדעי: Pipile cumanensis) הוא מין של עוף טרופי הדומה לתרנגול הודו, ממשפחת ההוקיים המצוי ביערות הגשם של אמריקה הדרומית.
הוא מצוי בטבע בגיאנה ושכנותיה, סביב האורינוקו בוונצואלה ובדרום קולומביה ועד לצפון ברזיל ודרום פרו, בבוליביה ובפרגוואי.
הוקו הצינור מגיע לאורך 69 ס"מ והוא בעל נוצות כחולות כהות עם ראש ועורף לבנים, עיניים אדומות קטנות ודלדל מתחת למקור .
הוא בעל צוואר וזנב ארוכים יחסית, ובעל כנפיים קצרות, לבנות במרכזן.
המקור לבן וצר כצבע הראש, ומסתיים בבליטה אפורה בקצה.
הרגליים ורודות וחזקות, עם אצבעות ארוכות.
בעונת הרבייה עוף זה מריע בקריאות עזות, בעודו מעופף בין הענפים.
בשאר השנה הוא שקט בהרבה.
ההוקו פעיל ביער בקבוצות של עד 12 פרטים, למעט בעונת הרבייה, אז הוא מסתובב בזוגות מונוגמיים.
עוף זה נע בזריזות על הקרקע או על ענפי העצים ומחפש פירות או פרחים למאכל.
הוא מעופף חלש למדי והוא עף רק בעת סכנה או כדי לגרש פולש.
לא ידוע הרבה על חיי הרבייה שלהם.
בתצפית מקולומביה נראו הוקוים מתרבים בפברואר ומקננים באזור מאי.
הקן נבנה על הענפים הגבוהים בצמרת, והתטולה היא בדרך כלל שלש ביצים כחולות-לבנות.
למין זה ישנם 2 תת-מינים:
חלק מהחוקרים משייכים את המין הוקו צינור טרינידד (Pipile pipile) למין זה.
הוּקוֹאוּ (במנדרינית: 户口, פין-יין: hùkǒu) היא שיטת רישום אוכלוסין הנהוגה בסין.
השיטה עצמה נקראת במקור הוּגִ'י ויסודה בסין העתיקה.
הוקואו היא רישום אדם בעזרת השיטה.
שיטת הרישום מזהה אדם כתושב אזור מסוים וכוללת רישום פרטים מזהים הכוללים שם, הורים, בן\בת זוג ותאריך לידה.
לפעמים הוקואו מתייחס לרישום משפחה (הוקואו-בּוּ - 户口簿) בכמה קונטקסטים מפני שרישום הוקואו מקוטלג לפי משפחות וכולל רישום לידות, פטירות, נישואין, גירושין, מעברי דירה וכיוצא באלו, עבור כל בני המשפחה.
שיטת הוקואו השפיעה גם על שיטות רישום במדינות שכנות, כמו יפן ("קוסקי"), קוריאה ("הוג'ו"), טאיוואן ווייטנאם ("הו קהאו").
עקב ביקורות על פגיעה בחופש הפרט ועקרונות שוויוניות, שיטת "הוג'ו" הוצאה משימוש במדינה ה"מערבית", דרום קוריאה, בינואר 2008. השיטות הנהוגות בברית המועצות (פרופיסקה - Прописка) ולאחר מכן רוסיה (Регистрационный учёт в Российской Федерации), אף שאינן נובעות מאותו מקור, בעלות מטרה דומה ושימשו כמודל בעת יצירת מערכת הוקואו המתאימה לסין המודרנית.
בשנים האחרונות, לאחר עליה במחאות על "מדיניות אפרטהייד" וגינויים שונים, החל הממשל לבצע רפורמות במערכת הכלכלית, אולם מומחים שונים הטילו ספק באשר ליכולת השינויים שנקט הממשל להיבא לשינוי ממשי עבור התושבים עצמם.
הוקו חשוף-פנים (שם מדעי: Crax fasciolata) הוא מין של תרנגולאי ממשפחת ההוקיים החי ביערות אמריקה הדרומית.
הוא קשור למין הוקו גדול והוא קיבל את שמו עקב פניו החשופות מנוצות.
הוקו זה מצוי בטבע בברזיל, מזרח בוליביה, פרגוואי ובצפון ארגנטינה.
הוא מצוי סביב אגן האמזונאס וביערות לחים טרופיים וסובטרופיים וכן בערבות הסראדו ובפנטנל.
ההוקו הוא עוף בגודל בינוני.
הוא בעל דו-צורתיות זוויגית: הזכר בעל נוצות שחורות כמעט לגמרי, חוץ מאזור השת הלבן.
לראשו ציצה שחורה, פניו אפורות חשופות מנוצות ומקורו צהוב ומעוקל מעט.
הנקבה, הקטנה ממנו, בעלת גב, כנפיים וזנב חומים, מסורטטים בלבן; ראש וחזה שחורים עם פנים חשופות בצבע לבן; ציצה בעלת נוצות שחורות ולבנות לסירוגין ומקור אפור.
אזור הבטן התחתונה והשת של הנקבות ערמוני-חום, והרגליים ורודות.
ההוקים הם קרובים רחוקים של הפסיונים, והם חיים לרוב על הקרקע, אך יכולים לעופף אל הענפים הנמוכים.
הם לרוב אוכלי פירות, אך מגוונים גם בזרעים, פרחים וחסרי חוליות שהם מוצאים.
מספר אוכלוסיות מבקרות בבריכת מלח, מהם הם לקטים מלחים חיוניים.
ההוקים חיים בזוגות או בבדידות, והם מקננים בין העצים בקן מורכב מענפים וזרדים, בו הנקבות מטילות 2 עד 5 ביצים.
ההוקו מצוי בסכנת הכחדה למרות האוכלוסיות הנפוצות שלו, מאחר שהוא נפגע מציד, ובית גידולו המיוער נפגע באזורים רבים, דבר שיפגע באוכלוסיות השונות.
הוקאיי היא סדרת טלוויזיה אינטרנטית אמריקאית, שהופקה עבור דיסני+ על ידי ג'ונתן איגלה, המבוססת על דמות באותו שם.
עלילתה מתרחשת ביקום הקולנועי של מארוול (MCU) וחולקת המשכיות עם סרטי הזיכיון.
הסדרה מתרחשת לאחר אירועי הסרט "הנוקמים: סוף המשחק" (2019).
אולפני מארוול מפיקים כאשר איגלה משמש כתסריטאי ראשי.
ג'רמי רנר שב לגלם את קלינט ברטון/הוקאי מסדרת הסרטים.
בספטמבר 2018 אולפני מארוול פיתחו מספר סדרות מוגבלות עבור שירות הסטרימינג דיסני+, שבמרכזן דמויות משניות מסרטי היקום הקולנועי.
פיתוח הסדרה החל באפריל 2019, כאשר רנר צורף להפקה.
הסדרה הוכרזה רשמית ביולי, ואיגלה הצטרף בספטמבר.
ברט וברטי ותומאס הצטרפו לכיסא הבימוי ביולי 2020. הצילומים החלו בנובמבר 2020 וצולמו באטלנטה, ג'ורג'יה עם צילומים נוספים בעיר ניו יורק.
ג'רמי רנר - קלינט ברטון/הוקאיי - אמן קשתות נוקם וסוכן לשעבר של סוכנות S.H.I.E.L.D..
במהלך הסדרה מוזכרת כמה פעמים דמותו כרונין (,כפי שהוצג לראשונה בסרט "הנוקמים: סוף המשחק" (2019)) ואת ההשלכות לכך.
בעל מכשיר שמיעה, דובר שפת הסימנים ואוהב לרדת לעיתים על קייט בשל גילה הצעיר.
בשונה מבקומיקסים, הוא התחתן והוליד שלושה ילדים.
במהלך הסדרה הוא גם מנסה להתמודד עם אובדנה של חברתו הטובה ביותר - נטשה רומנוף, שנהרגה במהלך הסרט "הנוקמים: סוף משחק" שהוזכר קודם.
היילי סטיינפלד - קייט בישופ - הדמות הראשית ביותר בסדרה.
נערה עשירה בת 22, אומנית חץ וקשת (בהשראתו של קלינט), אמנויות לחימה (ביניהם ג'ודו) ואומנות קרקע.
חניכתו של ברטון המתאמנת בעזרתו לקראת הפיכתה ל-הוקאיי.
ברטון נוהג לרדת לעיתים תכופות על גילה הצעיר.
מעריצה את קלינט בשל כך שהייתה קטנה הוא הציל אותה מיחידות צ'יטאורי במהלך הקרב על ניו יורק (מבלי ששם לב).
ורה פרמיגה - אלינור בישופ - אמה של קייט.
נכנסת לכלא בסוף הסדרה בשל רציחתו של ארמנד השלישי והפללתו של בן זוגה - ג'ק במעשה הרצח.
הייתה בעבר שותפה עסקית של קינגפין כדי לצאת מחובותיו של בעלה המנוח והיא זו ששכרה את ילנה להרוג את ברטון.
לינדה קרדליני - לורה ברטון - אשתו של קלינט וסוכנת S.H.I.E.L.D לשעבר.
דמותה מבוססת על אשתו של קלינט מיקום אולטימייט ועל מוקינגבירד, אהובתו של קלינט מיקום מארוול.
סיימון קאלו - ארמנד דוקיין השלישי - דודו של ג'ק ואביו של ארמני דוקיין הרביעי.
נרצח על ידי אלינור בהוראתו של קינגפין.
פלורנס פיו - ילנה בלובה/האלמנה השחורה השנייה - אחותה של נטשה רומנוף, אשר אומנה כמותה בחדר האדום להפוך לאלמנה השחורה.
לאחר סצנת הסיום באלמנה השחורה אנחנו יודעים כי ילנה תחזור לנקום על מות אחותה נטשה בהמשך הסדרה.
טוני דלטון - ג'ק דוקיין - ארוסה של אלינור בישופ ואחיינו של ארמנד.
בקומיקס, הדמות היא המורה הרוחני של קלינט, אולם לא כך הדבר בסדרת הטלוויזיה ששם קלינט וג'ק אינם מכירים זה את זה.
אלקווה קוקס - מיה לופז - מנהיגתם החירשת של מאפיית הטרנינגים המבקשת לנקום ברונין על מות אביה - ויליאם לופז.
בדומה לקייט, גם מיה היא אומנית לחימה (ביניהם - ג'ודו ואגרוף תאילנדי).
בסוף הסדרה היא ירתה למוות בקינגפין לאחר שגילתה שהוא זה שתכנן את מות אביה.
זאהן מקלרנון - ויליאם לופז - אביה של מיה.
ראש מאפיית הטרנינגים לשעבר שנהרג על ידי קלינט כרונין.
דובר שפת הסימנים וממוצע סיני.
וינסנט ד'אונופריו - וילסון פיסק/קינגפין - איש עסקים רב עוצמה וברון פשע בעיר ניו יורק.
ד'אונופריו שב לגלם את הדמות מהסדרה "דרדוויל".
נורה בסוף הסדרה למוות על ידי מיה (שהחשיב כביתו המואמצת - מה שלא נכון) לאחר שגילתה שהוא תכנן את מות אביה.
כיום, ברטון מבלה עם ילדים בניו יורק לרגל חגיגות חג המולד.
בישופ משתתפת באירוע גאלה במכירה פומבית של צדקה עם אמה אלינור ומגלה שאמה מאורסת לג'ק דוקסן.
מתחת לאירוע הגאלה, היא נקלעת למכירה פומבית בשוק השחור הכוללת פריטים שנלקחו משרידי מתחם הנוקמים ומוצאת בין הנוכחים את דוקסן ודודו ארמנד השלישי.
המכירה הפומבית נקטעת על ידי כנופיית רחוב רוסית שמנסה למצוא שעון בין הפריטים.
בישופ מוציאה את חליפת הרונין של ברטון ומביסה את חברי המאפיה כשהיא לובשת אותה.
היא בורחת לדירתה לאחר שהצילה כלב משוטט ועוקבת אחר ארמנד כדי לחקור לעומק, אך מגלה שארמנד נרצח בביתו ונדחף לפינה על ידי חברי המאפיה לאחר שנמלט מזירת הפשע.
ברטון, שראה דיווח חדשותי על שובו של הרונין, מציל את בישופ מהגנגסטרים.
2 2 Hide and Seek מחבואים רייס תומאס אליסה קלימנט 24 בנובמבר 2021 בישופ לוקחת את ברטון בחזרה לדירתה אך מותקפת על ידי המאפיה.
השניים נאלצים להתפנות, ומשאירים את חליפת הרונין מאחור.
לאחר שעבר לדירה של דודתה של בישופ, ברטון שולח את ילדיו הביתה, ומבטיח לחזור עד חג המולד.
הוא מלווה את בישופ למקום עבודתה, ואז לוקח את חליפת הרונין מכבאי בשם גרילס באירוע של LARP.
מאוחר יותר, בישופ לא מצליחה לשכנע את אלינור במעורבותו של דוקסן במותו של ארמנד.
לאחר שאתגרה את דוקסן לדו-קרב סייף, היא מנסה ליצור קשר עם ברטון, מבלי לדעת שהוא הרשה לעצמו להיתפס על ידי המאפיה.
היא מאתרת את מיקומו של ברטון אך בסופו של דבר נתפסת בעצמה, והחבורה מודיעה לבוס שלה, מאיה לופז, על השבי של ברטון ובישופ.
3 3 Echoes הדים ברט וברטי קייטי מתיסון וטאנר בין 1 בדצמבר 2021 לופז חוקרת את ברטון ואת בישופ על הרונין, שהרג את אביה בעבר.
ברטון מצליח להשתחרר ולהדוף את המאפיה, אם כי לופז שוברת את מכשיר השמיעה שלו בתהליך.
לאחר שבישופ משוחררת, הם נמלטים מהמאפיה באמצעות חיצי הטריק של ברטון ואז הוא מתקן את מכשיר השמיעה שלו.
בזמן המעבר למקום אחר, סגן לופז קזי מייעצת לא להסתבך עם "הדודה".
בכוונתו ללמוד עוד על המאפיה כמו גם על דוקסן, בישופ משכנעת את בארטון להסתנן לפנטהאוז של אלינור ולהשתמש בחשבון החברה שלה כדי לחפש את מסד הנתונים הפלילי של חברת בישופ סקיוריטי.
עם זאת, בישופ ננעלת מחוץ למערכת כאשר היא מנסה לעקוף את האבטחה, בעוד ברטון נתקל בדוקסן, שמאיים עליו בחרבו של רונין.
ברט וברטי ארין קנצ'ינו והתר קווין 8 בדצמבר 2021 ברטון מנטרל את המצב לאחר שאלינור ודוקסן מזהים אותו כחבר הנוקמים.
אלינור מבקשת ממנו להרחיק את בישופ מחקירתה ומאוחר יותר יוצרת קשר עם אלמוני כדי ליידע אותם על המצב.
בעזרת אשתו לורה, ברטון מגלה שדוקסן הוא המנכ"ל של Sloan Limited, תאגיד מעטפת שמלבין כספים עבור המאפיה, בעוד שבישופ מסיקה שברטון היה הרונין.
ברטון מאתר את קאזי ומבקש ממנה לשכנע את לופז לסגת מהנקמה שלה נגד רונין, בעוד שבישופ מגייסת את ה-LARPers כדי להשיג את חיצי הטריק.
לאחר מכן, לורה מודיעה לברטון שהשעון שנגנב על ידי המאפיה שולח אותות מעקב מבניין דירות.
ברטון ובישופ הולכים להביא אותו, ומגלים שהשעון נמצא בדירתה של לופז, שם היא גם שומרת רשימות על ברטון ומשפחתו.
לופז תוקפת את בישופ בזמן שברטון נקלע למארב על ידי מתנקש רעול פנים.
נוצר קרב בין ברטון לבישופ, לופז והמתנקש; בישופ פוצעת את לופז, מכריחה אותה לסגת, בעוד ברטון מגלה את זהות התוקף שלו, שמתגלה כי היא ילנה בלובה לפני שהיא בורחת.
ברטון מחליט שהוא לא יכול להמשיך להעמיד את בישופ בסכנה ומנתק את השותפות ביניהם.
5 5 Ronin רונין ברט וברטי ג'נה נואל פרייז'ר 15 בדצמבר 2021 בישופ חוזרת לבית אמה ומודיעה לה על התאגיד של דוקסן, מה שמוביל את אלינור להתקשר לשוטרים ולעצור אותו.
לאחר מכן בישופ חוזרת לדירתה, שם היא מוצאת את בלובה מחכה לה.
בלובה מספרת לבישופ על עברה ועל המשימה שלה להרוג את ברטון.
לאחר שהתאושש, ברטון לובש את חליפת רונין ומאתגר את לופז לריב בחנות המכוניות שבה נהרג אביה.
לאחר שהשבית את שאר אנשי המאפיה, ברטון מגלה את עצמו ומנסה לשכנע את לופז לסיים את הנקמה שלה ולהפסיק לרדוף אחרי משפחתו.
הוא מגלה שהמלשין שעבד אצל הבוס של לופז, רצה במותו של אביה וקיבל צ'ופר.
בישופ חוזרת לסייע לברטון נגד לופז.
לופז לא מאמינה לברטון בהתחלה, אבל מאוחר יותר מתשאלת את קאזי.
למחרת, בלובה שולחת הודעות לבישופ ומגלה שהיא נשכרה על ידי אלינור כדי להרוג את ברטון ושהיא עובדת עם הבוס של לופז, הקינגפין.
6 6 אז זה כריסטמס?
ריס תומאס ג'ונתן איגלה ואלייזה קלימנט 22 בדצמבר 2021 בזמן שאלינור נפגשת עם קינגפין כדי לנתק את השותפות ביניהם, ברטון ובישופ צופים בהקלטה שלהם ולומדים שאלינור הרגה את ארמנד והפלילה את דוקסן.
בערב חג המולד, ברטון ובישופ משתתפים במסיבת החג של אלינור, שם בישופ מתעמתת עם אמה ולומדת שאביה חייב כסף לקינגפין, מה שמוביל לכך שאלינור עובדת איתו.
קאזי מנסה להתנקש בחיי אלינור בהוראת קינגפין, אך מכוונת לברטון במקום זאת.
ברטון מגייס עזרה מגרילס, לופז ודוקסן כדי לפנות את המסיבה לפני שהוא מצטרף מחדש לבישופ כדי להביס את אנשי המאפיה.
לאחר שלופז מבטלת את יכולתו של קאזי, בישופ מנסה לחפש את אלינור בעוד ברטון מתעמת עם בלובה, הדורשת את האמת על מותה של נטשה רומנוף.
הם נלחמים, אבל הוא מזכיר לה את ידידותו עם רומנוף ואת ההקרבה שלה להצלת היקום.
קינגפין מנסה למנוע מאלינור לברוח, אבל בישופ מגיעה ומנטרלת את יכולתיו עם חיצי הטריק של ברטון.
לאחר מכן, אלינור נעצרת על ידי המשטרה בגין רצח ארמנד.
קינגפין בורח, אך הוא מתעמת עם לופז כשנשמעת ירייה.
למחרת, ברטון חוזר למשפחתו עם בישופ ולאקי, מחזיר את השעון ללורה ושורף את חליפת הרונין.
בספטמבר 2018 אולפני מארוול פיתחו כמה סדרות מוגבלות עבור שירות ההזרמה של חברת האם שלה דיסני, דיסני+, שבמרכזם דמויות "משניות" מסרטי היקום הקולנועי של מארוול (MCU) שלא היו צפויים לככב בסרטים משלהם.
באפריל 2019 החלה פיתוח סדרת הרפתקאות בכיכובו של ג'רמי רנר בתפקיד קלינט ברטון / הוקאיי.
העלילה תעקוב אחר ברטון כשהוא מוריש את חליפת הוקאיי לקייט בישופ.
קווין פייגי אמור היה להפיק את הסדרה המוגבלת, שתכלול בין שישה לשמונה פרקים.
במקור חתם רנר על כיכוב בסרט עצמאי שיתמקד בדמותו, אך הסכים לככב בסדרה במקום זאת לאחר שפייגי החליט לפתח מחדש את הפרויקט עבור דיסני+.
פייגי הודיע רשמית על הסדרה במהלך קומיק-קון, סן דייגו ביולי.
בספטמבר 2019 התגלה כי ג'ונתן איגלה משמש ככותב הראשי של הסדרה.
איימי ברג הייתה גם מתמודדת על תפקיד התסריטאית.
ביולי 2020, צמד הבמאים ברט וברטי נשכרו לביים מספר פרקים לסדרה, ורייס תומאס נשכר לביים חלק נוסף בסדרה.
התקציבים לכל פרק נאמדו בסכום של עד 25 מיליון דולר.
כאשר הכריזו רשמית על הסדרה, פייגי ורנר אמרו כי הסדרה תעקוב אחר ברטון כשהוא מלמד את בישופ להיות "גיבור-על ללא כוחות-על" ויתמקד בתקופתו של ברטון כרונין.
באוקטובר 2019, המפיק הבכיר טרין טראן אמר כי הסדרה תחקור את עברו של ברטון, שהיא תושפע מחוברות הקומיקס של מאט פרקשן ואישר כי חליפתו של הוקאיי תועבר לבישוף.
קייטי מת'וסון וטאנר שימשו ככותבים בסדרה.
עם ההכרזה הרשמית של הסדרה ביולי 2019, אושר כי רנר מככב בסדרה בתפקיד ברטון.
בתחילת ספטמבר 2019 הוצע להיילי סטיינפלד לגלם את תפקיד קייט בישופ.
סטיינפלד עדיין לא חתמה גם חודש לאחר מכן, כאשר וראייטי דיווחה שאחת הסיבות לכך הייתה סעיף של אי-תחרות בחוזה עם אפל TV פלוס כשכיכבה בסדרה דיקינסון.
בנובמבר הגיבה סטיינפלד לשאלה בנוגע לכיכובה בסדרה ואמרה שזה "לא משהו שקורה בהכרח".
הצילומים החלו בסוף נובמבר 2020, באולפני טרילית' באטלנטה, ג'ורג'יה.
הסדרה צולמה תחת כותרת העבודה "נקודת עיגון".
הסדרה צולמה בדאונטאון ברוקלין ב-2 בדצמבר 2020.
אמנות קונספט לסדרה הכוללת עיצובים לתלבושות הדמויות כלולות ב-"Expanding the Universe", ספיישל אולפני מארוול שעלה לראשונה בדיסני+ ב-12 בנובמבר 2019.
הסדרה עלתה לשירות הסטרימינג דיסני+ ב-24 בנובמבר 2021. ותהווה חלק מהשלב הרביעי ביקום הקולנועי של מארוול.
הוקאן גאורג אריקסון (בשוודית: Håkan Georg Ericson; נולד ב-29 במאי 1960) הוא כדורגלן עבר שוודי ומאמנה של נבחרת איי פארו.
הוא בנו של מאמן העבר גאורג אריקסון , שאימן במשך שמונה שנים את נורשפין וכן אימן את נבחרת שוודיה במונדיאל 1974 ובמונדיאל 1978.
אריקסון נולד בנורשפין שבשוודיה, ושיחק כדורגל במועדונים קטנים מקומיים.
הוא החל את קריירת האימון שלו בשנת 1983, ואימן מועדונים קטנים מקומיים מהליגות הנמוכות בשוודיה.
באוקטובר 2001 החל לראשונה לאמן קבוצה בליגת העל השוודית, כשמונה כעוזר מאמן בנורשפין, וזמן קצר לאחר מכן הפך למאמן הראשי.
בתום עונתו הראשונה כמאמן הבכיר ירדה הקבוצה לליגת המשנה, אך הוא המשיך לאמן אותה עונה נוספת.
ב-2011 החל לאמן את נבחרת שוודיה הצעירה, ובשנת 2015 זכה עמה באליפות אירופה בכדורגל עד גיל 21.
בשנת 2019 הפך למאמנהּ הראשי של נבחרת איי פארו.
נבחרת שוודיה בכדורגל עד גיל 21
הוקוס פוקוס 2 הוא סרט קומדיית אימה אמריקאית בבימויה של אן פלטשר, שנכתב על ידי ג'ן ד'אנג'לו והופק על ידי אולפני וולט דיסני.
הסרט מהווה המשך לסרט "הוקוס פוקוס" משנת 1993, ומככבות בו בט מידלר, שרה ג'סיקה פארקר וקתי נג'ימי, ששבות לגלם את דמויותיהן של האחיות סנדרסון.
הסרט עלה לשירות הזרמת המדיה "דיסני+" ב-30 בספטמבר 2022.
29 שנה לאחר אירועי הסרט הקודם, שלוש תלמידות תיכון נאלצות לשתף פעולה על מנת לעצור את האחיות סנדרסון, לאחר שהאחרונות קמו שוב לתחייה אל סיילם המודרנית.
בט מידלר – ויניפרד "ויני" סנדרסון, האחות הבכורה מבין שלוש האחיות סנדרסון.
טיילור פייג' הנדרסון – ויניפרד "ויני" סנדרסון, בצעירותה.
שרה ג'סיקה פארקר – שרה סנדרסון, אחותן הצעירה של ויניפרד ומרי.
ג'וג'ו ברנר – שרה סנדרסון, בצעירותה.
קתי נג'ימי – מרי סנדרסון, אחותן האמצעית של ויניפרד ושרה.
נינה קיטשן – מרי סנדרסון, בצעירותה
דאג ג'ונס – ויליאם "בילי הקצב" בוצ'רסון, בן זוגה לשעבר של ויניפרד, שהורעל על ידה בשנת 1693 והוקם לתחייה כזומבי בשנת 1993.
ויטני פיק – בקה, תלמידת תיכון שמנסה לעצור את האחיות סנדרסון.
ליליה בקינגהאם – קייסי, תלמידת תיכון שמנסה לעצור את האחיות סנדרסון.
בליסה אסקובדו – איזי, תלמידת תיכון שמנסה לעצור את האחיות סנדרסון.
פרוי גוטיירז – מייק, בן זוגה של קאסי.
טוני הייל – ג'פרי טראסקה, ראש עיירת סיילם.
בנוסף, נמסר כי סם ריצ'רדסון והאנה ואדינגהאם לוהקו לתפקידים שטרם פורסמו.
ביולי 2014, נמסר שחברת וולט דיסני שוקדת על פיתוח סרט על-טבעי שיעסוק במכשפות, וכי טינה פיי חתומה כמפיקה וככוכבת.
עם זאת, "דדליין הוליווד" הפריכה את השמועות לפיהן מדובר בסרט המשך ל"הוקוס פוקוס.
בנובמבר 2014, בט מידלר הצהירה במהלך ריאיון עם "Screen Rant" כי היא מוכנה לשוב לגלם את דמותה של ויניפרד סנדרסון בסרט המשך.
בנובמבר 2015, הצהירה מידלר במהלך סשן שאלות ותשובות בפייסבוק כי "אחרי כל השנים הללו וכל דרישות המעריצים, אני כן מאמינה שאני יכולה לעמוד ולומר בתקיפות 'לא' בצורה חד משמעית" בתגובה לשאלה על סרט המשך.
ביוני 2016, השחקן דאג ג'ונס ציין שאולפני דיסני כן שקלו להפיק סרט המשך, ושמאחורי הקלעים התקיימו דיונים ליצירת סדרת סרטים.} באוקטובר 2016, תוך כדי קידום התוכנית שלה ברשת "HBO", "גירושים", ג'סיקה פארקר נשאלה על ידי אנדי כהן לגבי הפקת סרט המשך.
תגובתה הייתה "אני אשמח לזה.
אני חושבת שהיינו מאוד קולניים לגבי רצוננו לעשות זאת", ובכל זאת היא התעקשה שהמעריצים צריכים לעודד את אולפני דיסני לשקול את פיתוחו של סרט המשך.
בספרו "Hocus Pocus in Focus: The Thinking Fan's Guide to Disney's Halloween Classic ", הסופר ארון ואלאס ציין מספר גישות פוטנציאליות לעלילת סרט המשך, אך ציין מנגד שהאתגר הגדול ביותר של הפרויקט הוא ההתעניינות של אולפני וולט דיסני בפרויקטים המבטיחים תשואות קופות גבוהות מאוד.
בספטמבר 2017, תסריטאי "הוקוס פוקוס", מיק גאריס, הודה שהוא עובד על תסריט לסרט המשך, לאחר שנים של שמועות וספקולציות ושייתכן כי הסרט יופק לטלוויזיה עבור ערוץ דיסני, רשת Freeform או רשת ABC.
מאוחר יותר אושר כי הסרט יהיה עיבוד מחודש שישודר ברשת "Freeform", כשבמקביל נמסר כי למלאכת הכתיבה נשכרה התסריטאית סקרלט לייסי ושאת הסרט יפיק מפיק הסרט המקורי, דייוויד קירשנר, כשמנגד, הבמאי הסרט המקורי, קני אורטגה, לא יהיה מעורב.
חודש שלאחר מכן, הצהירה מידלר כי הרעיון להפיק עיבוד מחודש לסרט המקורי אינו מוצא חן בעיניה, והביעה את ספקותיה להצלחתו של ליהוק מחודש לדמותה של ויניפרד סנדרסון.
בפברואר 2018, ג'ונס גילה לאתר "Digital Spy" כי התנהלו דיונים להפקת סרט המשך שעלילתו תתרחש 20 שנה לאחר אירועי הסרט המקורי.
ביולי 2018 יצא לאור הרומן "Hocus Pocus and the All-New Sequel", המכיל נובליזציה של הסרט ואת המשכו, המתרחש 25 שנה לאחר אירועי הסרט ומתמקד בבתם של מקס ואליסון, פופי, שגדלה בצל הסיפור המשפחתי של הוריה (כמתואר בעלילת הסרט המקורי).
מתוך ספקותיה לגבי אמינות סיפורם של הוריה, פופי מגיעה לבית סנדרסון בליל כל הקדושים בניסיון להוכיח שאין בסיפור כלום, אך מעירה בטעות את האחיות סנדרסון.
באוקטובר 2019, הוכרז על פיתוחו של סרט המשך כסרט בלעדי של "דיסני+", עם תסריט מאת ג'ן ד'אנג'לו.
במרץ 2020, נמסר כי הבמאי אדם שנקמן נשכר למלאכת בימוי הסרט, במקביל לעבודתו על הסרט "מכושפת 2".
ב-1 בנובמבר 2019, בט מידלר, שרה ג'סיקה פארקר וקתי נג'ימי הביעו עניין לשוב לגלם את דמויותיהן של האחיות סנדרסון בסרט ההמשך הפוטנציאלי.
בספטמבר 2020, מידלר חשפה שהיא נכנסה למשא ומתן על גילום דמותה של ויניפרד בשנית, ובאוקטובר 2020, היא אישרה שהיא תשוב להפקת סרט ההמשך, לצדן של ג'סיקה פארקר ונג'ימי.
במאי 2021, אושר רשמית כי מידלר, ג'סיקה פארקר ונג'ימי ישובו לגלם את דמויותיהן של האחיות סנדרסון.
באוקטובר 2021, הוכרז שטיילור הנדרסון לוהקה לתפקיד ראשי.
זמן קצר לאחר מכן, נמסר כי סם ריצ'רדסון נמצא במשא ומתן על הצטרפות לצוות השחקנים בתפקיד שטרם פורסם.
באותו חודש, טוני הייל הצטרף לצוות השחקנים כראש עיריית סיילם, ג'פרי טראסקה.
צוות השחקנים המשני המלא אושר ב-31 באוקטובר 2021, וכלל בתוכו את האנה ואדינגהאם ואת דאג ג'ונס, ששב לגלם את דמותו של ויליאם "בילי הקצב" בוצ'רסון מהסרט המקורי.
ב-29 באוקטובר 2020, מידלר הצהירה כי הושלם מתווה עלילתי עבור סרט ההמשך, אותו היא שיבחה.
ב-3 בנובמבר, מידלר חשפה כי המפיקים מנסים להעסיק מחדש כמה מחברי צוות ההפקה של הסרט הראשון שעודנם בחיים ולא פרשו מהמקצוע, מתוך תחושה כי חלק גדול מהצלחת הסרט הראשון הגיע מעבודתם מאחורי הקלעים.
באפריל 2021, נמסר כי אן פלטשר החליפה את שנקמן כבמאי בשל מחויבותו לסרט "מכושפת 2", אם כי הוא יישאר כמפיק בפועל.
באוקטובר 2021, נמסר שג'ון דבני, מלחין הסרט המקורי, עתיד לשוב ולהלחין את סרט ההמשך.
צילומי הסרט התעתדו להתחיל בקיץ 2021, בסיילם, מסצ'וסטס.
בספטמבר 2021, נחשפו מספר סטים עבור הסרט, שנבנו בלינקולן, רוד איילנד.
הצילומים החלו ב-18 באוקטובר 2021 בפרובידנס, רוד איילנד.
ב-26 ביוני 2020, הופץ הקדימון הראשון עבור הסרט.
הוקאריס (שם מדעי: Houcaris) הוא סוג של פרוק רגליים נכחד שהתקיים בראשית הפלאוזואיקון בחלק השני של תקופת הקמבריון (מסביבות 521 עד 509 מיליון שנה מהיום).
יצור זה השתייך לסדרה הקדומה דינוקרידידה והתקיים על קרקעית הים במים רדודים לאורך סין וארצות הברית הקדומים.
הסוג כולל 2 מינים: Houcaris saron, שהתגלה בממצאים ביונאן שבסין ו-Houcaris magnabasis, שהתגלה בממצאים בנבאדה.
מינים אלה התגלו ב-1995 אך שויכו לסוג אנומלוקאריס.
רק ב-2021 הופרדו לסוג עצמאי עקב מספר הבדלים אנטומיים במבנה השלד החיצוני והגפיים.
הסוג היה דומה במראהו ללובסטר או חסילון גדול אך אין כל קשר טקסונומי ביניהם.
ייתכן שיצור זה נראה בפרק הראשון (בחלק אחד), של סדרת ה-BBC ללכת עם מפלצות, אף שהוא נחשב גם לאנומלוקאריס (אליו השתייך בעבר).
הוקאן פר לוב (בשוודית: Håkan Per Loob; נולד ב-3 ביולי 1960) הוא שחקן הוקי קרח מקצועני שוודי לשעבר ששיחק עבור פרייסטד מהאליטסריין וקלגרי פליימס מליגת ההוקי הלאומית.
משמש כראש סקאוט אירופה עבור קלגרי פליימס לאחר שהתפטר מתפקידו כנשיא מבצעי עבור פרייסטד.
נחשב לאחד משחקני ההוקי קרח השוודיים הגדולים בכל הזמנים.
הוא התקבל להיכל התהילה של פדרציית ההוקי קרח בשנת 1998 ולהיכל התהילה של ההוקי קרח השוודי בשנת 2012. האליטסריין הציגה את גביע הוקאן לוב שמוענק למלך השערים בכל שנה, לכבודו ב-2005 ופרייסטד הפרישה את חולצתו מספר 5.
לוב הצטרף לפרייסטד ב-1979 וזכה עם הקבוצה באליפות שוודיה ב-1981. הוא זכה בפרס דסקית הזהב כשחקן השנה השוודי בעונת 1982/83 לאחר שקבע שיאים בעונה אחת עם 42 שערים ו-76 נקודות – שיאים שטרם נשברו עד היום.
הוא עבר לאמריקה הצפונית בעקבות אותה עונה כדי להצטרף לפליימס, שבחרו בו בסיבוב התשיעי בדראפט ה-NHL של 1980. לוב נבחר לנבחרת הטירונים ב-NHL בעונת 1983/84 ובעונת 1987/88 נבחר לנבחרת האולסטאר לאחר שהפך לשחקן השוודי הראשון שכובש 50 שערים בעונת NHL אחת.
הוא זכה בגביע סטנלי עם קלגרי שנה מאוחר יותר ולאחר מכן החליט לחזור לשוודיה.
הוא הצטרף לפרייסטד שוב ב-1989 וזכה בפרס קסדת הזהב פעמיים ברציפות בשנים 1991 ו-1992 בתור ה-MVP של האליטסריין כפי שנבחר על ידי שחקני הליגה.
פרש ב-1996 ומונה למנכ"ל הקבוצה.
הוביל את פרייסטד לארבעה זכיות באליטסריין במהלך 11 עונות, לפני שקודם לנשיא הקבוצה.
מבחינה בינלאומית, ייצג לוב את נבחרת שוודיה מספר פעמים.
היה אחד משלושת החברים הראשונים במועדון הזהב המשולש, בכך שזכה בגביע סטנלי, במדליית זהב באליפות העולם ובמדליית זהב אולימפית.
לוב נולד ב-3 ביולי 1960 בגוטלנד, שם גדל בעיירה הקטנה סְלִיטֵה.
סבו וסבתו יחד עם ילדיהם, כולל אביו פול, ברחו לגוטלנד בסירה קטנה מעבר לים הבלטי מהאי קינוּ במהלך הכיבוש הגרמני של אסטוניה ב-1944. לוב החל לשחק הוקי קרח בגיל חמש, כאשר ליד ביתו נבנה משטח החלקה קפוא מלאכותי.
לוב היה ספורטאי פעיל בצעירותו, עסק בטניס, כדוריד, כדורגל ושיט, והיה אחד מכישרונות טניס השולחן הטובים ביותר של שוודיה; זכה בגביע טומי ספורט בשנת 1971 בגיל אחת עשרה.
בגיל 15 ערך את הופעת הבכורה שלו במשחק בוגרים עבור גריפ ועזב את כל שאר ענפי הספורט כדי להתמקד בהוקי.
לוב החל לשחק במועדוני הליגה השלישית גריפ סליטה ורומה רומקלוסטר בעונות 1975/76 ו-1976/77 בהתאמה, לפני שבילה שתי עונות עם מועדון הליגה השנייה, קרלסקורנה.
העפיל לאליטסריין כשהצטרף לפרייסטד, שם כבש 15 שערים ו-19 נקודות ב-36 משחקים בעונת 1979/80. כבש 23 שערים עונה לאחר מכן ובכך סיים שני בשערים בליגה.
בנוסף לכך קבוצתו זכתה בגביע לה מאט הראשון שלה באליטסריין, כאשר עזר לקבוצתו בפלייאוף והוביל את הליגה בשערים ונקודות.
עונה הבאה סיים רביעי בליגה בניקוד עם 41 נקודות ושני בשערים עם 26. בעונת 1982/83, קבע לוב שיאים חדשים של הליגה כשהבקיע 42 שערים ו-76 נקודות.
שיאים אלו טרם נשברו עד היום.
בנוסף כבש 10 שערים ו-14 נקודות בפלייאוף ועזר לקבוצה להעפיל לגמר; בכך סיים ראשון בקטגוריות אלו בליגה ושבר את השיא הקודם בהבקעת שערים בפלייאוף.
באותה עונה זכה בפרס דסקית הזהב.
קלגרי פליימס בחרו בלוב בסיבוב התשיעי, במקום ה-181 בסך הכול, בדראפט ה-NHL של 1980. הם לא הצליחו לשכנעו להצטרף לקבוצה עד לעונת 1983/84. לאחר שקבע את שיאו באליטסריין, מנכ"ל הפליימס קליף פלטשר, התייחס אליו כאל "וויין גרצקי משוודיה".
לוב כבש 30 שערים ו-55 נקודות בעונתו הראשונה ב-NHL ונבחר לנבחרת הטירונים באותה עונה.
לוב הראה שיפור בעונה הבאה כאשר הבקיע 37 שערים, מספיק כדי להשוות אותו למוביל הקבוצה, השוודי קנט נילסון.
הוביל את הקבוצה בעונת 1985/86 עם 31 שערים וזכה בגביע מולסון כשחקן הפליימס עם מרב הבחירות של שלושה כוכבים.
שנה לאחר מכן נאבק להישאר במשחק עקב פציעה בכתף שדרשה ניתוח לתיקון בסוף עונת 1986/87. הוא כבש רק 18 שערים בעוד ש-44 נקודותיו היו הרבה מתחת למספר הנקודות בעונתו הקודמת.
כשחזר להרכב בריא בעונת 1987/88, הפך לוב לשוודי הראשון בתולדות ה-NHL שכובש 50 שערים בעונה אחת.
נכון לסוף עונת 2019/20, הוא עדיין השוודי היחיד שהגיע להישג זה.
בנוסף קבע שיא קבוצתי בכך שכבש חמישה שלושערים במהלך העונה.
סיים במקום השישי בשערים בליגה, בעוד שבנקודות סיים במקום התשיעי.
לוב נבחר לנבחרת האולסטאר הראשונה באגף הימני וזכה בפרס ויקינג בתור השחקן השוודי הטוב ביותר ב-NHL כפי שהצביעו חבריו השוודיים.
לוב הבקיע 27 שערים בעונת 1988/89 ותרם 58 אסיסטים עבור הפליימס.
הוא הוסיף 8 שערים ו-17 נקודות בפלייאוף כדי לעזור לפליימס לזכות בגביע סטנלי הראשון שלהם בהיסטוריית הקבוצה.
במשחק המכריע מול מונטריאול קנדיאנס, החל לוב את משחק תוך התמסרות מהירה עם ג'ו ניוונדיק במרוץ של שלושה על אחד, שעזר ללני מקדונלד להבקיע את שער הפלייאוף האחרון שלו ב-NHL והעניק לפליימס יתרון שעליו לא ויתרו.
במהלך פלייאוף 1989, הודיע לוב כי הוא שוקל לחזור לשוודיה.
מאוחר יותר חשף כי הוא ואשתו קיבלו את ההחלטה כמעט שנה קודם לכן וכי הוא דחה הצעת חוזה גדולה שהקבוצה הציעה, כדי לפתות אותו להישאר.
עם זאת, לוב רצה שילדיו יגדלו בשוודיה ולאחר שהפליימס זכו בגביע סטנלי, הודיע שהוא חוזר לפרייסטד לעונת 1989/90.
כבר עם חזרתו לשוודיה בעונת 1989/90, כבש לוב 22 שערים ב-40 משחקים עבור פרייסטד, צבר 31 אסיסטים שהציבו אותו בראש הליגה בקטגוריה זו והוביל במקום השני בליגה עם 53 נקודות.
גם בפלייאוף הראה נוכחות, סיים במקום הראשון בשערים ונקודות ועזר לקבוצה להעפיל לגמר מול יורגודן, אך זו ניצחה בפער.
הוא השתפר וסיים ראשון בליגה עם 33 שערים בעונת 1990/91 וראשון בניקוד עם 58 נקודות.
בפלייאוף המשיך להוביל בהבקעת שערים, שנה שנייה רצופה והוביל שוב את הקבוצה לגמר מול יורגודן וגם הפעם נוצחה פרייסטד.
זכה בפרס קסדת הזהב בתור MVP הליגה לפי בחירת השחקנים.
זכה בפרס קסדת הזהב בפעם השנייה ברציפות בעונת 1991/92 לאחר שכבש 37 שערים, 29 אסיסטים ו-66 נקודות.
בכך הוביל את הליגה בשערים ונקודות, עונה שנייה ברציפות.
עונה הבאה הוא אמנם ראה דעיכה בכמות שעריו ונקודותיו ל-25 ו-51 בהתאמה, אך נשאר במתכונת ההובלה בפעם השלישית ברציפות.
בעונת 1993/94 שיחק רק 22 משחקים וממילא התקשה להוביל.
כבש 8 שערים בלבד, התפוקה הנמוכה ביותר שראה בקריירה וסיים עם 19 נקודות, אותו סכום כמו בעונת הטירונות ב-1980. עונה לאחר מכן כבר חזר לעניינים, כשרשם 25 אסיסטים, 38 נקודות וסיים שישי באסיסטים ושביעי בניקוד בליגה.
עונת 1995/96 הייתה עונתו האחרונה בקריירה.
כבש 17 שערים, 32 אסיסטים, 49 נקודות וסיים תשיעי בשערים, שני באסיסטים ושלישי בניקוד בליגה.
לוב סיים את קריירת המשחק כמלך השערים המוביל בכל הזמנים של האליטסריין עם 305 שערים בשילוב בין העונה הסדירה והפלייאוף.
הליגה יצרה את גביע הוקאן לוב לכבודו ומעניקה אותו למלך השערים בכל עונה.
פרייסטד הפרישה את חולצתו מספר 5 ומינתה אותו למנכ"ל הקבוצה בעונת 1996/97. שימש בתפקיד במשך 11 עונות, במהלכן הגיעה הקבוצה שמונה פעמים לגמר פלייאוף האליטסריין וזכתה בארבע אליפויות.
בינואר 2017, הוכרז כי יפרוש מתפקיד מנהל הספורט של פרייסטד בסוף עונת 2016/17.
בזירה הבינלאומית, החליק לוב לראשונה עבור נבחרת הנוער השוודית באליפות אירופה לנוער בשנת 1978. לאחר מכן זכה במדליות ארד עם נבחרת שוודיה באליפויות העולם לנוער 1979 ו-1980. סיים במקום השלישי בניקוד בטורניר ב-1980 עם תשע נקודות ונבחר לנבחרת האולסטאר.
הופיע לראשונה עם הנבחרת הבוגרת בשנת 1982, כבש שלושה שערים בשמונה משחקים עבור הנבחרת שסיימה במקום הרביעי באליפות העולם, אך זכה במדליית כסף באליפות אירופה, אשר ספרה תוצאות רק בקרב מדינות אירופה המשתתפות.
לוב הופיע עם הטובים שבטובים בגביע קנדה 1984 ועם עשר נקודותיו בשמונה משחקים סיים שני בנבחרת, אחרי קנט נילסון.
הוא כבש שני שערים ושני אסיסטים בסדרת הגמר של שני המשחקים, בה הפסידה שוודיה לקנדה.
פציעה בכתף מנעה מלוב לשחק בגביע קנדה ב-1987, אך הופיע באליפות העולם 1987. צבר תשע נקודות בשמונה משחקים ועזר לשוודיה לזכות באליפות העולם הראשונה שלה מזה 25 שנים.
ערך שתי הופעות נוספות באליפות העולם, זכה במדליית כסף ב-1990 ובזהב שני ב-1991. באליפויות אירופה שנערכו במקביל, לוב זכה במדליית זהב ב-1990 ובכסף ב-1991.
משחקי החורף האולימפיים ב-1992 סימנו את ההופעה האולימפית הראשונה של לוב.
הוא רשם נקודה אחת בממוצע למשחק בשמונה משחקים, כולל ארבעה שערים וסיים חמישי בנבחרת.
הוא חזר שנתיים לאחר מכן לאולימפיאדת לילהאמר.
לוב צבר תשע נקודות בשמונה משחקים ושוודיה פגשה את קנדה במשחק על מדליית הזהב.
המשחק נכנס להארכה לאחר שוויון 2:2 אך הזמן תם והמשחק טרם הוכרע.
בכך מדליית הזהב הוכרעה לראשונה בהיסטוריה האולימפית על ידי חבטות עונשין.
חבטות העונשין נמשכו שבעה סיבובים, עד שפטר פושברי כבש את שער הניצחון עבור שוודיה.
בזכות הזכייה במדליית הזהב האולימפית, הצטרף לוב לחברי הנבחרת מאטס נסלונד ותומאס יונסון כדי להפוך לשלושת החברים השוודיים הראשונים במועדון הזהב המשולש כזוכי גביע סטנלי, מדליית זהב באליפות העולם ומדליית זהב אולימפית.
לוב התקבל להיכל התהילה של ה-IIHF ב-1998.
בגובה 1.75 מטר ועם משקל של 77 קילו, הגיע לוב לקלגרי בעודו מתמודד עם ספקנות לגבי יכולתו להתמודד עם הסגנון המחוספס ומשטח הקרח הקטן יותר של ה-NHL בהשוואה למה שהיה רגיל באליטסריין.
הדעה שרווחה ב-NHL בתחילת שנות ה-80 הייתה ששחקנים שוודים הם "עדינים"; חברו לקבוצה קולין פטרסון זיכה את לוב בשינוי תפיסה זו.
הוא היה מנהיג קולני ולא פחד לדבר עם חבריו לקבוצה כשהרגיש צורך בכך.
היה מחליק חזק עם "טכניקה מסנוורת" וחברו לשעבר מקלגרי ג'ו ניוונדייק, אמר שלוב היה סיבה מרכזית להצלחתו המוקדמת ב-NHL: "פשוט הייתה לו מיומנות בשפע.
הוא יכול היה לעשות דברים שאף אחד מאתנו לא יכול היה לעשות.
המזל הכי גדול שלי, זה ששמו אותי על הקו של הוקאן לוב בעונה הראשונה שלי בקלגרי.
הוא עזר לי כל כך והתחלתי את הקריירה בצורה נכונה.
הוא נותן סיבה טובה למה הבקעתי 50 שערים." ניוונדייק הוסיף כי לוב יכול "להכניס דסקיות לאזורים, לעשות משחקים, שאף אחד אחר לא היה חולם עליהם".
אחיו הגדול של לוב, פטר, היה גם כן שחקן הוקי.
האחים שיחקו יחד לזמן קצר בפרייסטד ופטר הופיע בשמונה משחקי NHL עם קוויבק נורדיקס.
להוקאן ולאשתו מארי שלושה ילדים: הנריק, ניקלאס ואיזבל.
ילדיהם הם הסיבה שהמשפחה בחרה לחזור לשוודיה ב-1989. לוב תמיד התכוון לחזור הביתה לאחר ימי המשחק שלו, אבל הרגיש שההטמעה של הנריק בתרבות אמריקה הצפונית הייתה בעייתית.
הוא רצה שמשפחתו תגדל בשוודיה.
כתב מודגש מתייחס לנתון שיא במהלך העונה.כתב נטוי מתייחס לנתון שיא בליגה.
מרב השערים בעונה סדירה: 42, עונת 1983
מרב הנקודות בעונה סדירה: 76, עונת 1983
מרב השערים בפלייאוף: 10, עונת 1983 (נשבר בשנת 2001 בידי ריקרד ואלין)
הוקי שדה (לפעמים נקרא סתם הוקי) הוא ספורט קבוצתי שבו צוות של שחקנים מנסה להבקיע שערים באמצעות הכאת, דחיפת, או הצלפת כדור לתוך שער הקבוצה היריבה בעזרת מקלות.
המשחק ידוע לרוב בפשטות "הוקי", עם זאת, השם הוקי שדה משמש במדינות שבהן המילה "הוקי" שמורה בדרך כלל לצורות אחרת של הוקי, כגון הוקי קרח או הוקי רחוב.
להוקי יש מספר טורנירים בינלאומיים קבועים עבור גברים ונשים כאחד.
בין השאר המשחקים האולימפיים, את משחקי חבר העמים הבריטי, גביע ההוקי העולמי אחת לארבע שנים, גביע האלופות השנתי והגביע העולמי לצעירים.
פדרציית ההוקי הבינלאומית (FIH) הוא הגוף המנהל העולמי.
הוא מארגן אירועים כמו גביע הוקי העולמי, הגביע העולמי להוקי נשים ועוד.
ועד חוקי ההוקי תחת ה-FIH קובע את החוקים עבור הספורט.
במדינות רבות מתקיימים מועדונים עבור שחקנים צעירים ומבוגרים ומשחקים מתקיימים.
למרות המספר הרב של המשתתפים, הוקי נחשב הספורט עם מספר המשתתפים השלישי בגודלו בעולם (הראשון הוא הכדורגל והשני הוא קריקט), ההוקי הוא לא ספורט פופולרי עבור צופים ורק מעט שחקנים משחקים במשרה מלאה.
הוקי הוא ספורט המשוחק בינלאומית על ידי שני המינים, גברים ונשים.
במדינות בהן החורף מונע מלשחק בחוץ, הוקי משוחק בתוך אולם במהלך הפגרה.
גרסה זו, הוקי שדה מקורה, שונה במספר היבטים.
לדוגמה, רק שישה שחקנים בכל קבוצה ולא 11, השדה מצטמצם לכ-40 מטר על 20 מטר; מסלולי החבטה הם כתשעה מטרים; שחקנים לא יכולים להוציא את הכדור מחוץ למעגל אלא רק לחבוט בו.
קווי המגרש מוחלפים במחסומים על מנת להחזיר את הכדור לתוככי המגרש.
יש תיאור של משחק דמויי הוקי משנת 200 לפני הספירה ביוון העתיקה, כאשר המשחק אולי כונה בשם Κερητίζειν (קרטיזין) כי במשחק השתמשו בקרן ("κέρας" ביוונית) וכדור דמוי מטרה.
במונגוליה, שבט הדאור כבר משחק ביקאו (משחק הדומה להוקי שדה) במשך כ-1000 שנה.
תיעוד ראשוני בשימוש במילה "הוקי" באנגלית הוא בשנת 1363, כאשר אדוארד השלישי, מלך אנגליה פרסם את הכרזת העצמאות: "נוסף על כך, אנו מצווים לאסור בעונש של מאסר את כל יחד ולחוד משחקי זריקת אבן, עץ, וברזל; כדוריד, כדורגל, או הוקי: ציד ארנבות או קרב תרנגולים, או משחקי בטלה אחרים כאלה".
המשחק המודרני התפתח מבתי ספר ציבוריים אנגליים בראשית המאה ה-19. המועדון הראשון שהוקם היה בשנת 1849 ב־Blackheath בדרום מזרח לונדון, אבל את הכללים המודרניים של המשחק התפתחו מתוך גרסה ששוחקה על ידי מועדון קריקט מידלסקס לספורט חורף.
מועדון ההוקי טדינגטון יצר את המשחק המודרני על ידי הוספת מעגלי חבטה ושינוי כדור המשחק לכדור מקוביית גומי.
שני הגביעים הוותיקים הם הגביע האירי למבוגרים, אשר צוותים של 11 משתתפים מתמודדים עליו, והגביע האירי לצעירים.
המשחק הובא להודו על ידי חיילי הצבא הבריטי, והמועדון הראשון הוקם בכלכותה בשנת 1885. גביע בייטון וטורניר אגא חאן החלו כעשר שנים לאחר מכן.
בכניסתה לאולימפיאדה בשנת 1928, זכתה הודו בכל חמשת המשחקים ללא ספיגת שער אחד וזכתה עד 1956 ב-6 מדליות זהב ברציפות ולאחר מכן בעוד שתי מדליות זהב ב-1964 וב-1980. פקיסטן זכתה ב-3 מדליות זהב ב-1960, 1968 וב-1984.
בתחילת שנות השבעים, החלו להשתמש בדשא מלאכותי.
השינוי לדשא מלאכותי השפיע ברוב חלקי ההוקי, ועדיין הולך ומתפתח.
טקטיקות וטכניקות חדשות כגון טפטוף הודי פותחו, ובעקבות כך שונו כללי ההוקי.
המעבר למשטחים סינתטיים סיים את הגמוניית הודו ופקיסטן במשחקים, מפני שדשא מלאכותי יקר מדי במדינות הללו - בהשוואה למדינות אירופה העשירות -, מאז 1970 אוסטרליה, הולנד וגרמניה שולטים בתחום עד לאולימפיאדת 2011–2012.
הוקי נשים שוחק לראשונה באוניברסיטאות ובבתי הספר הבריטי, המועדון הראשון, Molesey Ladies, נוסד בשנת 1887. האגודה הלאומית הראשונה היה איחוד ההוקי האירי לנשים שהוקם בשנת 1894, ונדחה אף על ידי איגודי ההוקי, הוקי נשים גדל בקצב מהיר ברחבי העולם.
דבר שהוביל להקמת הפדרציה הבינלאומית לאיגודי הוקי נשים (IFWHA) בשנת 1927, אם כי זה לא כלל מדינות רבות ביבשת אירופה שבה נשים שיחקו יחד עם גברים, והיו חלק מן FIH.
ה-IFWHA קיים כנסים בכל שלוש שנים, וטורנירים הקשורים לאלה היו התחרויות העיקריות של IFWHA.
טורנירים אלו היו בלתי תחרותיים עד 1975.
עד 1970 היו 22 עמותות עם אגפי נשים בארגון FIH ו-36 ב-IFWHA.
דיונים החלו על קיום ספר חוקים משותף.
FIH הציג טורנירים תחרותיים בשנת 1974, ואילצו את קבלת העיקרון של הוקי תחרותי על ידי IFWHA בשנת 1973. רק בשנת 1982 שני הגופים התמזגו, אבל זה איפשר את שילוב הוקי נשים במשחקים האולימפיים של שנת 1980 שבהם, כמו במשחקי הגברים, הולנד, גרמניה ואוסטרליה כבר שלטו באופן עקבי.
ארגנטינה התפתחה כצוות שיש להתחשב בו מאז שנת 2000, אז זכתה באליפות העולם, וכן בשנת 2010 ומדליות בשלושת המשחקים האולימפיים האחרונים.
מחוץ לצפון אמריקה, ההשתתפות היא שווה בין גברים ונשים.
לדוגמה, באנגליה, הארגון ההוקי האנגלי מדווח כי בעונת 09–2008 היו רשומים 2488 קבוצות של גברים, 1969 צוותי נשים, 1042 צוותי בנים, 966 צוותי בנות ו-274 צוותים בקבוצות מעורבות.
בשנת 2006 אגודת ההוקי האירית דיווחה כי החלוקה המגדרית בין שחקניה הייתה כ-65% נשים ו-35% גברים.
במפקד 2008 של ארגון ההוקי האוסטרלי דווח ש-40,534 שחקנים במועדון הם גברים ו-41,542 הן נשים.
עם זאת, בארצות הברית ישנם מעט מועדוני הוקי, לרוב המשחקים בין בתי ספר תיכוניים או מכללות, שכמעט כולן מורכבות מנשים.
רוב ממדי מגרש ההוקי שדה נקבעו במקור באמצעות מספרים שלמים של המידות האימפריאליסטיות.
עם זאת, מידות המטר כעת הן הממדים הרשמיים כמפורט על ידי הפדרציה הבינלאומית להוקי (FIH) ב"כללי הוקי".
ממדים אלו ניתנים במאמר זה, כשהמידות האימפאריליסטיות נתונות בסוגריים.
בכל קצה ישנו שער ברוחב 2.14 מטר (7 רגל) ובגובה 3.66 מטר (12 רגל) השער נמדד ברוחבו מן הצדדים הפנימיים של המשקוף.
במרכז עיגול בקוטר של 0.15 מטר המכונה נקודת העונשים, או ציון חבטות, ממוקמת במרכז המגרש במרחק 6.40 מ'(7 יארד) ממרכז כל שער.
מגרשי הדשא המסורתיים הם הרבה פחות שכיחים בהוקי מודרני כאשר רוב משחקי ההוקי מתנהלים על גבי משטחים סינתטיים.
מאז 1970, משטחים מבוססי-חול מועדפים כמגרשים, מפני האצת קצב המשחק.
עם זאת, בשנים האחרונות חלה עלייה מאסיבית במספר המגרשים המרוצפים בדשא מלאכותי "על בסיס מים".
הדשא הסינתטי על בסיס מים מאפשר העברת כדור במהירות רבה יותר מאשר על המשטחים מבוססי החול המקוריים, דבר שהפך את המשטחים לאופיינים בתחרויות בינלאומיות ובליגות הלאומיות.
המשטחים על בסיס מים הם גם פחות מחוספסים מאשר המשטחים מבוססי החול, ולכן מורידים את רמת הפגיעה בשחקנים כאשר הם באים במגע עם פני השטח.
FIH כעת מציע משטחים חדשים שפותחו, הדורשים שימוש מופחת בהשקיה.
זאת בשל ההשפעה האקולוגית השלילית של דרישת מים גבוהה של משטחים סינתטיים מבוססי מים.
המשחק מתנהל בין שתי קבוצות של עד שישה עשר שחקנים, אחד עשר מהם רשאים להיות על המגרש בכל זמן נתון.
שאר חמשת השחקנים, מחליפים, ניתן להחלפה בכל הרכב, מספר בלתי מוגבל של פעמים במהלך המשחק.
ההחלפה מותרת בכל רגע במשחק, מלבד קודם הפרס ובסוף בעיטת העונשין; החריגה היחידה לכלל הזה הוא פציעה או השעיה של השוער המגן, הדבר אסור כאשר הקבוצה משחקת בהגנת השדה.
שחקנים רשאים לשחק עם הצד החלק של 'צד הפנים' ועם קצוות ראש הידית של מקל ההוקי.
מלבד זאת, מטעמי בטיחות, את הכדור אסור לחבוט "חזק" בחבטת כף היד, בשל הקושי לשלוט על גובה וכיוון הכדור מחבטה זו.
הצד השטוח הוא תמיד בצד "טבעי" עבור אדם ימני המניף את המקל אל הכדור מימין לשמאל.
מקלות לשמאליים הם נדירים, אבל זמינים, אולם הם חסרי טעם מפני הכללים האוסרים את השימוש בהם במשחק.
כדי לחבוט בכדור בחבטה משמאל לימין השחקן חייב לחבוט ב"פנים" המקל בכדור על ידי 'היפוך' ראש המקל, כלומר על ידי סיבוב ידית בכ-180°.
תיחום האפשרות לאופן החבטה בכדור עבר "תקופת ניסוי" במשך שנתיים, פעמיים מהאורך הרגיל של תקופת ניסוי בתקנה חדשה, והוא עדיין נתון במחלוקת בתוך הספורט.
ריק צ'ארלסוורת, המאמן האוסטרלי הנוכחי, הוא מתנגד תקיף של שימוש בלתי מוגבל בחבטה באמצעות הקצה האחורי.
החבטה ה'חזקה' בקצה האחורי נאסרה לאחר חששות דומים שהובעו על היכולת של השחקנים לכוון את הכדור במדויק, אבל בחבטה בקצה האחורי נראה שיש יותר יכולת בשליטה ממקבילתה.
חוקים אחרים כוללים: לא ניתן לבעוט בכדור ברגל, שחקנים אחרים יכולים להפריע לחבטה בכדור, אך לא צד שלישי.
אם שחקן מכדרר את הכדור ומאבד שליטה ובועט את הכדור או ששחקן אחר מפריע לכדרור, השחקן אינו רשאי להשתלט שנית ולהמשיך לכדרר.
החוקים אינם מאפשרים את בעיטת הכדור כדי להשיג יתרון של בעיטה, כך שהכדור באופן אוטומטי ימנע מהקבוצה היריבה.
לעומת זאת, אם שום יתרון לא נרכש בעיטת הכדור, השחקן צריך להמשיך.
שחקנים לא יכול לחסום הזדמנות נוספת להכות את הכדור בכל מקרה.
כל דחיפה/חסימה באמצעות הגוף או מקל כדי למנוע התקדמות הצוות השני - אסורה.
עונש לכך הוא שהקבוצה היריבה מקבלת את הכדור.
אם הבעיה נמשכת, השחקן יכול להיות מסולק מהמשחק.
כאשר שחקן חובט חבטה חופשית או בועט מן הקרן, החבטה לא יכולה להיות גבוה מדי מכדי שתחשב כמסוכנת.
בנוסף, שלושה שחקנים לא יכולים לגעת בכדור בו-זמנית.
שני שחקנים מקבוצות שונות יכולים להאבק על הכדור, אבל אם שחקן אחר מפריע זה נחשב כצד שלישי, והכדור עובר באופן אוטומטי לקבוצה אשר רק שחקן אחד ממנה מעורב.
אין עמדות קבועות (אפילו שוער אינו נדרש לפי כללי 2007–2008), אבל רוב הקבוצות מארגנות לעצמם (בדרך דומה לקבוצות הכדורגל) להגנה, קשרים וחלוצים.
צוותים רבים כוללים מטאטא אחד.
הכללים לא מציינים מספר מינימלי של שחקנים על מנת לקיים משחק, אבל ברוב התחרויות יש חוק מקומי על כך, הנוקב בשבעה שחקנים כמינימום לקיום משחק.
שחקן אחד מכל קבוצה יכול להיבחר כשוער.
שוער צריך ללבוש לפחות קסדה וחולצה בצבעים שונים על מנת לקבל "הרשאות שוער".
הם יכולים גם לבחור ללבוש ריפוד נוסף כגון "בעטנים" על הנעליים, בדרך כלל השוערים לובשים מכנסיים מרופדים, מגיני זרוע וגוף, כשהם לבושים כך, הם מכונים "שוערי הגנה מלאה".
למרות שוערים כאלה עשויים לחסום או להסיט את הכדור מהשער עם כל חלקי גופם, לחסום את הכדור עם הרגליים, הריפוד שעליהם או המקל, הם חייבים תמיד לשאת מקל.
שוערים רשאים לשחק עם הכדור מחוץ למעגל הגנתי שלהם ("מעגל הירי" או "D"), אך השימוש מותר רק במקל ההוקי בנסיבות אלה, לא בשום חלק מחלקי גופם.
"שוערי הגנה מלאה" אסורים לעבור את קו 23 המטר, במהלך משחק ההגנה, אלא אם כן הם חובטים חבטת עונשין.
השוער שלובש רק קסדה וחולצה בצבע שונה רשאי להסיר את הקסדה ולשחק בכל מקום על המגרש ולשמור על זכויות השוער גם אם אין לו סיכוי להחליף את הקסדה כאשר השחקן חוזר על מעגל ההגנה שלו.
עם זאת הם חייבים לחבוש קסדה כדי להגן על קרנות ובעיטת עונשין.
לעניין החוקים, כל השחקנים בנבחרת שברשותה הכדור הם התוקפים, ואלה בנבחרת ללא כדור הם המגינים.
המשחק מנוהל על ידי שני שופטים בשדה.
באופן מסורתי, בדרך כלל כל שופט שולט בחצי המגרש, מחולק בערך באלכסון.
שופטים אלה מסתייעים לעיתים קרובות על ידי ספסל טכני כולל שעון נוכחות ושומר תיעוד.
לפני תחילת המשחק, מוטל מטבע והקפטן המנצח יכול לבחור צד במגרש או להתחיל עם הכדור.
זמן המשחק מחולק לשני חצאים שווים של 35 דקות כל אחד, וחמש דקות עבור זמן מחצית.
בתחילת כל מחצית, כמו גם אחרי הבקעת שער, הוא המשחק מתחיל ממרכז השדה.
כל השחקנים חייבים להתחיל במחצית ההגנתית שלהם (מלבד השחקן העושה את ההעברה), אך הכדור יכול להיות משוחק בכל כיוון על הרצפה.
כל צוות מתחיל עם הכדור במחצית אחת, הצוות שהבקיע את הגול רשאי להתחיל את המשחק.
שחקני שדה רשאים לשחק את הכדור עם פנים המקל.
התקלה מותרת כל עוד המתקיל לא נגע בתוקף או במקל שלו לפני ששיחק בכדור (לאחר מגע בכדור, המתקיל עלול להיענש אם הוא גרם למצב שבה הפגיעה הייתה בלתי נמנעת).
יתר על כן, השחקן עם הכדור עשוי להשתמש בגופו כדי לדחוף את המגן מהדרך.
שחקני שדה לא יכול לשחק בכדור עם הרגליים, אבל אם בטעות הכדור פוגע ברגל, והשחקן לא מרוויח שום תועלת מן המגע, אז המגע לא נענש.
אמנם חל שינוי בנוסח של חוק זה מיום 1 בינואר 2007, תדרוך השופטים הנוכחי של FIH מורה לשופטים שלא לשנות את הדרך שבה הם מפרשים את הכלל הזה.
כאשר הכדור עובר לחלוטין את הקו (והוא מאחורי הקווים עדיין), הוא חזר לשחק עם חבטת חוץ, המבוצעת על ידי חבר הקבוצה שלא הייתה האחרונה לגעת בכדור.
הכדור חייב להיות מונח על הקו, כשמיקום החבטה הוא קרוב ככל האפשר לנקודה בא יצא הכדור מן המגרש.
אם המיקום חוצה את קו ההגנה, מבוצעת חבטת 15 מטר.
חבטת 15 מטר מבוצעת גם על עבירות שבוצעו על ידי הצד התוקף בתוך 15 מ' מסוף המגרש בו הם תוקפים.
חבטות חופשיות מוענקות כאשר עבירות מבוצעות מחוץ למעגלי הניקוד (המונח הוא בדרך קבע "מכה חופשית", אך הכדור לא חייב להחבט).
הכדור עשוי להחבט או להדחף לכיוון כלשהו על ידי צוות ההגנה.
הכדור לא חייב להתרומם ולפגוע בכל מכה, כולל מכה חופשית.
(בגרסאות קודמות של חוקי המשחק, חבטות בשטח שמחוץ לעיגולים בתחילת משחק היו מותרות, אך לא בחבטה חופשית).
הצוות הנגדי חייב להתרחק 5 מטר מן הכדור בעת קיום חבטה חופשית.
חבטה חופשית חייבת להתקיים בתוך מרחק משחק של מקום ביצוע העבירה שבגינה הוענקה, והכדור חייב להיות מונח כאשר החבטה החופשית מתקיימת.
כאמור, חבטת 15 מטר מוענקת אם שחקן תוקף מבצע עבירה המקדמת את קבוצתו על הקו, או אם הכדור עובר את הקו בחזרה אל התוקף.
חבטות חופשית אלה ניתנות בהתאם למקום שבו נעברה העבירה (במקביל עם קו צדדי למקום שבו בוצעה העבירה, או שהכדור יצא מהמגרש).
כאשר חבטה חופשית מבוצעת בתוך 5 מ' מן העיגול כל התוקפים חוץ מאשר אחד המבצע את החבטה חייבים להיות גם כן במרחק 5 מ' משם.
בפברואר 2009 הציג FIH, בתור "ניסוי חובה" עבור תחרות בינלאומית, גרסה מעודכנת של חוקי חבטה חופשית.
השינויים מאפשרים לשחקן לקחת חבטה חופשית ולהעביר את הכדור לעצמם.
זה לא מצב של "משחק", אבל בעין לא מיומנת זה עשוי להיראות כך.
השחקן חייב לשחק עם הכדור בכל מרחק בשתי תנועות נפרדות, לפני שימשיך במשחק כרגיל.
הקבוצה יכולה לחבוט בכדור לאוויר, או לגובה באופן מיידי כפעולה השנייה או כל חבטה אחרת המותרת על פי כללי ההוקי.
כמו כן, כל השחקנים (משתי הקבוצות) חייב להיות לפחות 5 מ' בכל חבטה חופשית על מנת לאפשר תקיפה בתוך שטח ה-23 מ'.
בנוסף, חבטות לא חופשית לתקוף את מותרים 5m בתוך המעגל, כך שאם חבטה חופשית ניתנת בתוך אזור זה היא חייבת לצאת מחוץ לאזור זה.
הכדור לא יכול לנסוע ישירות לתוך המעגל מפגיעה חופשית ולתקוף בתוך שטח 23 המטר מבלי שיגע בו שחקן אחר או להתכדרר לפחות 5 מ' על ידי שחקן העושה "העברה עצמית".
כללים אלה יחולו על כל מקרי החבטה החופשית, כולל חבטות צדדיות וקרנות.
האגודה הלאומית יכול גם לבחור להציג את הכללים הללו לתחרויות המקומיות שלהם.
הוקי (באנגלית ובשפות אחרות: Hockey) הוא שם כולל למשפחת ענפי ספורט קבוצתיים, המשוחקים בעזרת מקלות, בדרך כלל מעוקלים בקצותיהם, המשמשים לחבטת עצם - כדור, דיסקית או טבעת - לשער הקבוצה היריבה על מנת להבקיע אותו.
משחקי הוקי שונים משוחקים בעונות שונות, בקיץ או בחורף; ועל משטחים שונים - משטח קרח, משטח דשא תחת כיפת השמיים, משטח קשה באוויר הפתוח או באולם סגור, ומשטחים נוספים.
חלקם משתמשים במחליקיים - עבור משטח קרח או גלגיליות מסוגים שונים עבור משטחים קשים; חלקם משוחקים ללא מחליקיים ומערבים ריצה או שחייה וצלילה.
הוקי קרח – משחק המשוחק עם דיסקית תוך החלקה על גבי משטח קרח.
הוקי רולר – משחק המבוסס על הוקי קרח המשוחק על משטח קשה תוך החלקה על רולרבליידס.
הוקי גלגיליות (קואד) – משחק כדור על גבי מגרש אספלט תוך החלקה על גלגיליות קואד (גלגיליות קלאסיות בעלות שני זוגות גלגלים).
הוקי שדה – משחק כדור על גבי משטח דשא.
הוקי רצפה – משחק המבוסס על הוקי קרח המשוחק על רצפה במקום משטח קרח, ללא מחליקיים מסוג כלשהו.
הוקי אוויר – משחק המשוחק על גבי שולחן שפולט אוויר.
בנדי (הוקי רוסי) - משחק המבוסס על כדורגל והוקי קרח.
הוקי מים - משחק המשוחק עם דיסקית על קרקעית בריכה, תוך כדי צלילה מתחת למים.
פארא הוקי קרח (הוקי מזחלות) - ענף פאראלימפי המבוסס על הוקי קרח, משוחק על משטח קרח ועל גבי מזחלות ייעודיות.
רינגט - משחק המבוסס על הוקי קרח המשוחק עם טבעת תוך החלקה על גבי משטח קרח.
ישנם משחקים נוספים שבהם ישנם מספר מאפיינים דומים, אך הם אינם נכללים בדרך כלל במשפחת משחקי ההוקי.
כך לדוגמה הרלינג, שינטי ולקרוס.
האטימולוגיה של המילה "הוקי" אינה ברורה.
ישנה טענה כי כבר ב-1363 יש אזכור למשחק כדור בשם זה באנגליה, בפקודה שהוציא המלך אדוארד השלישי ובה אסר על משחקי כדור, כולל הוקי, אך השם "הוקי" מופיע למעשה רק בתרגומים מודרניים לאנגלית, ובפקודה המקורית בלטינית לא מופיעה התייחסות למשחק בשם זה.
ב-1527 נאסרו משחקי כדור מסוימים גם בחוקי העיר גולוויי שבאירלנד, כולל "הטלת כדור קטן עם מקלות או קרשי הוקי" (hockie במקור).
האזכור הראשון המתועד למשחק בשם "הוקי" באנגלית ובכתיב הידוע היום הוא מתוך ספר בשם "ספורט ועיסוקי פנאי לצעירים" שפורסם באנגליה ב-1776 וכלל פרק בשם "שיפורים חדשים בדבר משחק ההוקי" .
בפרק מופיע גם תיאור ידוע ראשון ואיור ידוע ראשון של משחק בשם הוקי (למעשה גלגול מוקדם של הוקי שדה), והוא מאוזכר כמשחק ששוחק כבר בשנות ה-40 של המאה ה-18.
שימוש בשם המקוצר "הוקי" מבטא בדרך כלל את המשחק הפופולרי ביותר במקום בו נעשה שימוש בשם מבין משחקי ההוקי השונים.
כך לדוגמה בקנדה, בארצות הברית, ברוסיה ובמדינות נוספות בהן הוקי קרח הוא ענף פופולרי, שימוש בשם "הוקי" מכוון להוקי קרח (אם כי ברוסיה הוא יכול להתייחס גם לבנדי).
במדינות בהן הוקי שדה הוא ענף פופולרי - כגון בריטניה, הולנד, אוסטרליה, ניו זילנד, הודו, פקיסטן וארגנטינה - הביטוי "הוקי" מכוון בדרך כלל להוקי שדה.
הוקי קרח הוא ענף ספורט קבוצתי קצבי ומהיר, אותו משחקים תוך כדי החלקה על הקרח, בעזרת מחליקיים, ובאמצעות מקלות ייעודיים בעלי להב מעוקל, המשמשים לחבטת דסקית עשויה גומי מגופר אל תוך שער הקבוצה היריבה כדי להבקיע אותו.
הקבוצה שהבקיעה יותר שערים מיריבתה היא המנצחת במשחק.
המשחק משוחק על משטח קרח בזירה מלבנית בעלת פינות מעוגלות, הסגורה סביבה בקירות נמוכים ועליהם לוחות עשויים זכוכית אקרילית שקופה, על מנת למנוע מהדיסקית או משחקנים שספגו תיקול להיזרק החוצה מזירת הקרח מצד אחד, ולאפשר לקהל צפייה במתרחש מצד שני.
מבנה הזירה מאפשר המשך המשחק לאחר שהדיסקית פוגעת בקירות או בלוחות.
משחק באורך מלא, ללא הארכה, משוחק בשלושה שלישים בני 20 דקות כל אחד, וקבוצה בהרכב מלא על הקרח – אם אין שחקנים מורחקים בשל עבירות שביצעו – כוללת שוער וחמישה מחליקים (המקבילים ל"שחקני שדה" בענפים קבוצתיים אחרים).
הגוף המנהל את הענף בעולם הוא פדרציית ההוקי קרח הבין-לאומית (IIHF, ראשי תיבות של International Ice Hockey Federation) בה חברות 84 מדינות.
הגוף המנהל את הענף בישראל הוא התאחדות ההוקי קרח הישראלית, החברה ב-IIHF מאז 1991.
מולדת הענף היא קנדה והוא נחשב לחלק מהותי מתרבותה, ואף נחשב בה רשמית למשחק הלאומי של החורף (לצד לקרוס שהוא הספורט הלאומי של הקיץ).
הענף פופולרי גם בארצות הברית, בחלק מהמדינות הנורדיות (בעיקר בפינלנד ובשוודיה) וכן במרכז ובמזרח אירופה (בעיקר בצ'כיה, בסלובקיה, ברוסיה ובשאר מדינות ברית המועצות לשעבר).
מדינות אלו שולטות בענף ההוקי קרח, כאשר מאז 1920 כל המדליות האולימפיות לגברים, למעט שש, וכל המדליות האולימפיות לנשים, למעט אחת, הוענקו לנבחרות אלו.
ליגות מצליחות קיימות גם בשווייץ, בגרמניה, בבריטניה ובאוסטריה.
הליגה הנחשבת לטובה ולפופולרית בעולם היא ליגת ה-NHL הפועלת בצפון אמריקה.
המשחקים הנחשבים למקורות השילוב בין משחק ההוקי ומשטח הקרח הובאו לצפון אמריקה על ידי מהגרים מאירופה, שהביאו עמם משחקים כמו הרלינג אירי והמשחק הסקוטי שינטי הדומה לו.
עד היום, מתייחסים בקנדה להוקי "ללא חוקים" (משחק מאולתר ברחוב, על אגמים קפואים וכדומה) כ"שיני" (גלגול של "שינטי").
המשחק החדש התפתח במהירות גם בנובה סקוטיה.
משחק נוסף שתרם להתפתחותו של ההוקי קרח המודרני הוא בנדי, משחק בו משחקים 11 שחקנים בכל קבוצה המנסים לחבוט כדור אל תוך שער היריבה על משטח קרח בגודל מגרש כדורגל, שהובא גם הוא לקנדה על ידי מהגרים וחיילים אירופים.
האזכור הכתוב הראשון למשחק הוקי ששוחק על קרח הוא במכתב שכתב חוקר אוקיינוס הקרח הצפוני ג'ון פרנקלין, המתוארך ל-6 בנובמבר 1825, על קורות אחת ממשלחותיו באזור הטריטוריות הצפון-מערביות של קנדה: .
לא צוין במכתב אם המשחק שוחק תוך כדי החלקה, או שהיה בעצם משחק הוקי שדה.
תחילת ימי ההוקי קרח המודרני
חלוצת ההוקי קרח המודרני הייתה אוניברסיטת מקגיל במונטריאול, שמרצים וסטודנטים שלה שיחקו את המשחק המתועד הראשון ששוחק באולם, ב-3 במרץ 1875. כמו כן, אנשי אוניברסיטת מקגיל היו הראשונים להשתמש בדיסקית במקום בכדור.
הם הקימו את המועדון הראשון בקנדה, ואחריהם קמו מועדונים נוספים שאיפשרו עריכת טורנירים ומיסוד חוקים.
ב-1886 קם איגוד הוקי חובבני בקנדה, שארגן בפעם הראשונה ליגה מסודרת.
אנשי אוניברסיטת מקגיל היו גם היוזמים של מערכת החוקים המסודרת הראשונה של המשחק, הידועה בשם "שבעת חוקי ההוקי", שגובשה ב-1887.
לאירופה הגיע המשחק ב-1885 במשחק של אוניברסיטת אוקספורד מול יריבתה המסורתית בענפי ספורט אחרים, אוניברסיטת קיימברידג'.
ב-1892 תרם המושל הכללי של קנדה, הלורד פרדריק סטנלי, גביע שיוענק לקבוצה המצטיינת בקנדה במהלך השנה.
הגביע הוענק לראשונה ב-1893 והפך במשך השנים לגביע סטנלי, המוענק כיום לאלופת ה-NHL.